Illyustrativ foto Toshkent shahrining Sergeli tumanida yong‘in yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. 5 avgust soat 11.00larda Sergeli tumani 5-daha hududida yangi qurilayotgan uylarda ishlayotganlar, Shayxontohur tumanida yashovchi, “Binokor” trest qurilish rahbari N.X., shu trest ishchilari, Z.A. va X.M.lar texnik xavfsizlik qoidalariga rioya qilmasliklari oqibatida propan gaz ballonda qolgan gaz qoldig‘i sizib chiqib, alanga chiqishi natijasida chaqnash sodir bo‘lgan. Natijada N.X., Z.A. va X.M. kuyish jarohatlari bilan kasalxonaga yotqizilgan.